Хейли Стейнфелд (англ. Hailee Steinfeld; 1996 оны арванхоёрдугаар сарын 11; Калифорни, Лос-Анжелес) — Америкийн эмэгтэй жүжигчин. Ах дүү Коэний «Төмөр тэсвэр» (2010) киноны туслах дүр Мэтти Россоор «Оскар» тэргүүтэй олон шагналд дэвшиж, өсвөр үеийнхэн дундаасаа цойлсон. Түүний эцэг Еврей, эх Англи, Филиппин, Герман гаралтай бөгөөд 8 настайгаасаа телевизийн сурталчилгаагаар урлагт танигдсан юм. Шинжлэх ухааны уран зөгнөлт «Эндерийн тоглоом» (2013), эмгэнэлт драм «Ромео, Жульетта» (2013) киноны гол дүрээр эчнээ танил.

Ямамото Гомбээ буюу Ямамото Гоннохёоэ (япон. 山本 権兵衛, хуучин ханзаар 山本 權兵衞, 1852 оны 11 сарын 26 - 1933 оны 12 сарын 8) нь Японы самурай, тэнгисийн цэргийн адмирал, улс төрч, тус улсын 16, 22 дахь ерөнхий сайд. Нэрийнхээ ханзны өөр дуудлагаар Гоннохёоэ гэдэг нэрийг ерөнхий сайд байхдаа хэрэглэж байв.

Аллагын бүс: сүүдэр унах (англ. Killzone: Shadow Fall) нь 2013 оны 11 сарын 15-нд худалдаанд гарсан, PlayStation 4-т зориулсан видео тоглоом юм.

Миккель Тюгесен (Дани хэл: Mikkel Thygesen; 1984 оны аравдугаар сарын 22-нд Копенгаген хотод төрсөн) — Данийн хөлбөмбөгчин бөгөөд «Брондбю» багт хагас хамгаалагчаар тоглодог. Данийн шигшээн тоглогч асан.

Үндэсний соёл амралтын хүрээлэн нь анх 1965 оны 11-р сарын 10-ны өдрийн шийдвэрээр Нийслэл Улаанбаатар хотын хүүхэд, залуучуудын дунд соёл хүмүүжлийн ажлыг өргөн зохион, тэдний чөлөөт цагийг зөв боловсон өнгөрөөж байх зорилгоор “Хотын Соёл Амралтын Парк” нэртэйгээр байгуулсан. Хүүхдийн парк нь хотын төвд дунд байрладаг, 35 га дэвсгэр нутагтай, үүнээс 25 га талбайг нь ногоон байгууламж, 1,8 га газрыг нуур цөөрөм, 5,6 га нь тоглоом тоног төхөөрөмж, соёлын төвүүдийн болон аж ахуйн зориулалттай барилгажсан талбай юм.

Японы эдийн засаг нь улам ихээр дайны байдалд шилжив. 1936 оны тавдугаар сард Японы засгийн газар дотоодын эдийн засгийг хамгаалах хууль гаргав. Энэ хуулийн дагуу жилдээ 3000-аас дээш ширхэг автомашин үйлдвэрлэж байгаа бүх автомашины үйлдвэрүүд нь Японы засгийн газраас зөвшөөрлийн лиценз авахыг шаардсан байна. Гэтэл үүнд зөвхөн Форд болон Женерал Моторс хамаарч байсан ба тухайн үедээ энэ хоёр компани нь Японы зах зээлийн тэргүүлэгчид нь байлаа. Цаашлаад дараа жил нь импортын барааны татварыг маш өндөр болгон нэмснээр өөрийн улсад байгаа Америкийн өрсөлдөгчдийг үндсэндээ элгээр нь хэвтүүлж авчээ. 1937 онд гарсан Япон-Хятадын 2-р дайнаас шалтгаалан автомашины хэрэгцээ өссөн учир Ниссан үндсэн үйлдвэрлэл болох ачааны автомашин болон автобуснаас гадна иргэний суудлын автомашиныг үйлдвэрлэх болов.

Өвчинд шаналсан Чойжид бүсгүй насан эцэслэхэд Эрлэг Номун хааны элч түүний сүнсийг бурхны элчтэй булаацалдан байна. Нүгэл үйлдсэн хүмүүс хэрхэн тарчилж байгааг харуулахаар Чойжид дагиныг тамын оронд илгээв. Улаан, хар өмсгөлтэй бүжигчид тамын зовлонгийн халуун, хүйтнийг үзэгчдэд мэдрүүлэх агаад найрал хөгжмийн аялгуу Эрлэг Номун хааны өршөөл, шийтгэлийг ялгана...